b'\n_START_ARTICLE_\nJSON\n_START_PARAGRAPH_\nJSON (no ang\xc4\xbcu: JavaScript Object Notation\xc2\xa0\xe2\x80\x94 \'JavaScript objektu not\xc4\x81cija\') ir datu apmai\xc5\x86as form\xc4\x81ts. Balst\xc4\xabts uz teksta form\xc4\x81tu, viegli las\xc4\x81ms. Neskatoties uz s\xc4\x81kotn\xc4\x93jo izcelsmi no JavaScript, form\xc4\x81ts tiek uzskat\xc4\xabts par valodu neatkar\xc4\xabgu form\xc4\x81tu un var tikt izmantots jebkur\xc4\x81 cit\xc4\x81 programm\xc4\x93\xc5\xa1anas valod\xc4\x81._NEWLINE_JSON datu apmai\xc5\x86as form\xc4\x81ts paredz\xc4\x93ts struktur\xc4\x93to datu p\xc4\x81rraidei t\xc4\xabkl\xc4\x81. JSON var satur\xc4\x93t vienk\xc4\x81r\xc5\xa1\xc4\x81s datu strukt\xc5\xabras vai asociat\xc4\xabvos mas\xc4\xabvus (sauktus par objektiem). Pirms p\xc4\x81rraides dati tiek serializ\xc4\x93ti jeb p\xc4\x81rv\xc4\x93rsti teksta form\xc4\x81t\xc4\x81. Noz\xc4\xabm\xc4\xabg\xc4\x81kais pielietojums\xc2\xa0\xe2\x80\x94 Ajax lietotn\xc4\x93s, kur tas tiek izmantots k\xc4\x81 alternat\xc4\xabva XML form\xc4\x81tam.\n_START_SECTION_\nV\xc4\x93sture\n_START_PARAGRAPH_\nJSON form\xc4\x81tu aprakst\xc4\xabjis Daglass Krokfords (Douglas Crockford) specifik\xc4\x81cij\xc4\x81 RFC\xc2\xa04627. Ofici\xc4\x81lais interneta media tips\xc2\xa0\xe2\x80\x94 application/json. JSON failu papla\xc5\xa1in\xc4\x81jums\xc2\xa0\xe2\x80\x94 .json._NEWLINE_2005. gada decembr\xc4\xab Yahoo! s\xc4\x81ka pied\xc4\x81v\xc4\x81t da\xc5\xbeus no saviem t\xc4\xabmek\xc4\xbca pakalpojumiem, kuros k\xc4\x81 alternat\xc4\xabva var\xc4\x93ja tikt izmantots JSON. 2006. gad\xc4\x81 Google s\xc4\x81ka izmantot JSON k\xc4\x81 GData t\xc4\xabmek\xc4\xbca protokola barotni._NEWLINE_\xc5\xa0obr\xc4\xabd JSON form\xc4\x81tu pied\xc4\x81v\xc4\x81 draugiem.lv API un daudzi citi interneta servisi.\n_START_SECTION_\nSintakse un piem\xc4\x93ri\n_START_PARAGRAPH_\n\xc5\xa0aj\xc4\x81 piem\xc4\x93r\xc4\x81 par\xc4\x81d\xc4\xabts, k\xc4\x81 ar JSON objektu tiek aprakst\xc4\xabts cilv\xc4\x93ks. Objekts satur simbolu rindas lauku v\xc4\x81rdam un uzv\xc4\x81rdam. Adresei un t\xc4\x81lru\xc5\x86a numuriem izmantots pak\xc4\x81rtotais objekts._NEWLINE_{_NEWLINE_     "firstName": "John",_NEWLINE_     "lastName": "Smith",_NEWLINE_     "address": {_NEWLINE_         "streetAddress": "21 2nd Street",_NEWLINE_         "city": "New York",_NEWLINE_         "state": "NY",_NEWLINE_         "postalCode": 10021_NEWLINE_     },_NEWLINE_     "phoneNumbers": [_NEWLINE_         "212 555-1234",_NEWLINE_         "646 555-4567"_NEWLINE_     ]_NEWLINE_ }'